Fakta om tilsynet

Tilsynet med Efterretningstjenester, også kaldet TET, blev oprettet i 2014 og er et særligt uafhængigt kontrolorgan.

Det er Forsvarets Efterretningstjeneste, Politiets Efterretningstjeneste og Center for Cybersikkerhed, som tilsynet fører kontrol med. Helt overordnet holder tilsynet øje med, om de forskellige efterretningstjenester behandler oplysninger om personer i overensstemmelse med lovgivningen.

De fem medlemmer er udpeget af justitsministeren efter forhandlinger med forsvarsministeren. Formanden skal være landsdommer og udpeget efter indstilling fra præsidenterne for Østre Landsret og Vestre Landsret. De øvrige medlemmer er udpeget efter drøftelser med Folketingets Udvalg vedrørende efterretningstjenesterne.

Medlemmerne er:

Landsdommer Michael Kistrup, Østre Landsret (formand)

Juridisk chef Pernille Christensen, KL

Bestyrelsesformand Erik Jacobsen, RUC

Professor Henrik Udsen, KU

Professor Rebecca Adler-Nissen, KU

Kilde: Tilsynet for Efterretningstjenester